CELEX: 62010FN0070
Language: mt
Date: 2010-08-27 00:00:00
Title: Kawża F-70/10: Rikors ippreżentat fis- 27 ta’ Awwissu 2010 — Hidalgo vs Il-Parlament Ewropew

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/75
            
         
      Rikors ippreżentat fis-27 ta’ Awwissu 2010 — Hidalgo vs Il-Parlament Ewropew
      (Kawża F-70/10)
      ()
      (2010/C 288/143)
      Lingwa tal-kawża: il-Franċiż
      
         Partijiet
      
      
         Rikorrent: José Manuel Hidalgo (Brussell, il-Belġju) (rappreżentanti: A. Coolen, J. N. Louis u E. Marchal, avukati)
      
         Konvenut: Il-Parlament Ewropew
      
         Suġġett u deskrizzjoni tal-kawża
      
      Annullament tal-istqarrija ta’ regolarizzazzjoni ta’ remunerazzjoni tar-rikorrent għall-perijodu minn Lulju sa Diċembru 2009 u tal-istqarrijiet ta’ remunerazzjoni stabbiliti wara l-1 ta’ Jannar 2010 fil-kuntest tal-adattament annwali tar-remunerazzjonijiet u tal-pensjonijiet tal-uffiċjali u l-ħaddiema l-oħra fuq il-bażi tar-Regolament tal-Kunsill (UE, Euratom) Nru 1296/2009 tat-23 ta’ Diċembru 2009, kif ukoll talba għal kumpens.
      
         Talbiet tar-rikorrent
      
      
                  —
               
               
                  tiddikjara li r-Regolament tal-Kunsill (UE, Euratom) Nru 1296/2009, tat-23 ta’ Diċembru 2009 huwa inapplikabbli;
               
            
                  —
               
               
                  tannulla d-deċiżjoni tas-Segretarju Ġenerali tal-Parlament Ewropew tal-4 ta’ Ġunju 2010 li tiċħad l-ilment tar-rikorrent kontra l-istqarrija tiegħu ta’ regolarizzazzjoni ta’ remunerazzjoni għall-perijodu minn Lulju sa Diċembru 2009 u l-istqarrijiet ta’ remunerazzjoni stabbiliti wara l-1 ta’ Jannar 2010 skont ir-Regolament tal-Kunsill (UE, Euratom) Nru 1296/2009 tat-23 ta’ Diċembru 2009;
               
            
                  —
               
               
                  tannulla, sa fejn ikun meħtieġ, id-deċiżjonijiet tal-Parlament Ewropew li jistabbilixxu l-istqarrija tiegħu ta’ regolarizzazzjoni ta’ remunerazzjoni għall-perijodu minn Lulju sa Diċembru 2009 u l-istqarrijiet ta’ remunerazzjoni stabbiliti wara l-1 ta’ Jannar 2010 skont ir-Regolament tal-Kunsill (UE, Euratom) Nru 1296/2009 tat-23 ta’ Diċembru 2009;
               
            
                  —
               
               
                  tikkundanna lill-Parlament iħallas lir-rikorrent l-arretrati tar-remunerazzjoni li għandu dritt għalihom flimkien mal-interessi moratorji kkalkolati, sa mid-data ta’ skadenza tal-arretrati dovuti, bir-rata stabbilita mill-BĊE għat-transazzjonijiet prinċipali ta’ finanzjament mill-ġdid biż-żieda ta’ żewġ punti;
               
            
                  —
               
               
                  tikkundanna lill-Parlament iħallas lir-rikorrent Euro simbolika bħala kumpens għall-iżbalji mwettqa u għall-ispejjeż.